Sella (Marina Baixa)

Sella és un municipi del País Valencià situat a la comarca de la Marina Baixa. El municipi es troba a la zona meridional de la serra d'Aitana. El millor accés és des de la Vila Joiosa, a través de la CV-770. Limita amb els termes municipals d'Alcoleja, Benifato, Benimantell, Confrides, Finestrat, Orxeta, Penàguila i Relleu. L'economia de Sella es basa tradicionalment en l'agricultura, i també s'està desenvolupant el sector del turisme rural. Destaquen com a monuments i llocs d'interés el Castell de Santa Bàrbara, declarat Bé d'Interés Cultural, la Torre de Sella; i el Vell molí, d'interés arquitectònic. Les festes patronals, de molta anomenada i convocatòria, són en honor de la Divina Aurora i es fan el primer cap de setmana d'octubre. Un dels actes destacables és la partida de Llargues que pilotaris professionals juguen des de fa més de 100 anys.

Història 

L'origen del poble es remunta a l'establiment d'una fortalesa musulmana, al voltant de la qual es construí un important nucli de moriscos dependent de Cocentaina. Degué ser el primer senyor Ximèn Peres d'Orís quan amb el rei Jaume I es va conquerir la zona. En l'any 1609, abans de la seua expulsió, estava integrada per 115 cases segons el Cens de Caracena. Fou repoblada amb mallorquins a instàncies del senyor territorial, la qual jurisdicció fou ostentada pels Calatayud.

El  va pertànyer als comtes de Cirat. La seua església va estar annexa a la de Finestrat fins a l'any 1574, en què es va erigir en parròquia independent. El nombre d'habitants ha disminuït durant el  a causa de l'emigració vers la costa: de 872 habitants el 1970, n'ha passat a 586 el 2002.

Demografia 
El nombre dels seus habitants ha anat disminuint durant tot el  a causa de l'emigració cap a la costa: 1.856 habitants el 1887, 1.410 el 1930, 1.260 el 1960, 566 el 1991. No obstant això, com en Relleu, Orxeta o altres municipis veïns de l'interior, la població del municipi ha eixit molt recentment del seu endèmic saldo demogràfic negatiu (encara que de manera menys marcada que les altres localitats esmentades) a causa al turisme d'interior: de 586 habitants que hi havia el 2002, el cens de 2005 dona una xifra de 633 habitants, sent el 14,06% nacionalitat estrangera, britànica i alemanya principalment. La taula següent resumix l'evolució dels efectius humans del municipi al llarg de l'època estadística:

Política i govern

Composició de la Corporació Municipal 
El Ple de l'Ajuntament està format per 7 regidors. En les eleccions municipals de 26 de maig de 2019 foren elegits 5 regidors de l'Agrupació d'Electors de Sella (AES), 1 del Partit Popular (PP) i 1 del Partit Socialista del País Valencià (PSPV-PSOE).

Alcaldia 
Des de 2015 l'alcaldessa de Sella és María del Milagro Llinares Fenollar, de l'Agrupació d'Electors de Sella (AES).

Sellards de renom 
 Pablo Vidal Climent, pilotari.

Notes

Referències

Vegeu també 
 Komfusió

Enllaços externs 

 [http://www.elcabilo.es/larxiu L'Arxiu de Sella]. Blog de L'Arxiu de Sella, sobre història local de Sella i Aitana 

 País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
 Institut Valencià d'Estadística .
 Portal de la Direcció General d'Administració Local de la Generalitat .